
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 48
                                                            din 28 februarie 2023
privind însuşirea unei documentaţii topo - cadastrale

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 3.976/01.02.2023 şi la Consiliul Local Sighișoara cu nr. 7.006/21.02.2023, de referatul de aprobare, înregistrat cu nr. 3.978/01.02.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere documentaţia topo - cadastrală întocmită de Datui Victor – persoană fizică autorizată de A.N.C.P.I., anexată procesului - verbal cu nr. 3.445/IX/5/30.01.2023, încheiat de Comisia de avizare prealabilă a documentaţiilor cadastrale întocmite de persoane autorizate, constituită prin Dispoziția Primarului Municipiului Sighișoara nr. 11/06.01.2017, reorganizată prin Dispoziția Primarului Municipiului Sighișoara nr. 416/15.05.2019, cu referire la documentația topo - cadastrală de alipire a imobilelor terenuri intravilane, de natură curți – construcții, respectiv drum, proprietate a Municipiului Sighișoara – domeniul public, înscrise în C.F. 60133 - suprafața de 195 mp., în C.F. 60127 - suprafața de 27 mp. și în C.F. 60405 - suprafețele de 5.936 mp., 9.594 mp. și respectiv, 20.940 mp., astfel încât să rezulte un imobil nou, cu suprafața de 36.692 mp., cu propunerea de înscriere a acestui imobil nou format în cartea funciară în favoarea Municipiului Sighișoara – domeniul public;

Având în vedere faptul că, potrivit procesului - verbal cu nr. 3.445/IX/5/30.01.2023, Comisia de avizare prealabilă a documentaţiilor cadastrale întocmite de persoane autorizate, constituită prin Dispoziția Primarului Municipiului Sighișoara nr. 11/06.01.2017, reorganizată prin Dispoziția Primarului Municipiului Sighișoara nr. 416/15.05.2019, a avizat favorabil documentația topo - cadastrală de alipire a imobilelor terenuri intravilane, de natură curți - construcții, respectiv drum, proprietate a Municipiului Sighișoara – domeniul public, înscrise în C.F. 60133 - suprafața de 195 mp., în C.F. 60127 - suprafața de 27 mp. și în C.F. 60405 - suprafețele de 5.936 mp., 9.594 mp. și respectiv, 20.940 mp., astfel încât să rezulte un imobil nou, cu suprafața de 36.692 mp., cu propunerea de înscriere a acestui imobil nou format în cartea funciară în favoarea Municipiului Sighișoara – domeniul public;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;      

Având în vedere prevederile art. 858 - 865 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Ordinului nr. 600/2023 al Directorului General al Agenţiei Naţionale de Cadastru şi Publicitate Imobiliară pentru aprobarea Regulamentului de recepţie şi înscriere în evidenţele de cadastru şi carte funciară, prin care a fost abrogat Ordinul nr. 700/2014 al Directorului Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare, sub imperiul căruia a fost realizată această documentație;
Având în vedere Raportul de specialitate comun al Biroului Public Cadastru, Topometrie și Administrare Terenuri Agricole și Forestiere și al Serviciului Evidența Patrimoniului și Fond Locativ, înregistrat cu nr. 3.977/01.02.2023, prin care se propune însuşirea unei documentaţii topo - cadastrale;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „c” şi alin. (14), art. 139 alin. (1) şi alin. (3) lit. ,,gˮ și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                                         H O T Ă R Ă Ş T E:

Art. 1. Se însușește documentația topo - cadastrală de alipire a imobilelor terenuri intravilane, de natură curți - construcții, respectiv teren drum, proprietate a Municipiului Sighișoara – domeniul public, înscrise în C.F. 60133 - suprafața de 195 mp., în C.F. 60127 - suprafața de 27 mp., în C.F. 60405 - suprafețele de 5.936 mp., 9.594 mp. și respectiv, 20.940 mp., rezultând astfel în urma alipirii un imobil nou cu suprafața de 36.692 mp., potrivit anexei la prezenta hotărâre.
Art. 2. Se aprobă alipirea imobilelor terenuri intravilane, de natură curți - construcții, respectiv teren drum, proprietate a Municipiului Sighișoara – domeniul public, înscrise în C.F. 60133 - suprafața de 195 mp., în C.F. 60127 - suprafața de 27 mp., în C.F. 60405 - suprafețele de 5.936 mp., 9.594 mp. și respectiv, 20.940 mp., rezultând astfel în urma alipirii un imobil nou cu suprafața de 36.692 mp.
Art. 3. În urma însușirii documentației topo - cadastrale prevăzute la art. 1 din prezenta hotărâre, imobilul – teren rezultat în urma alipirii, în suprafață de 36.692 mp., se intabulează în favoarea Municipiului Sighișoara – domeniul public.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Public Cadastru, Topometrie și Administrare Terenuri Agricole și Forestiere și Biroul Buget, Contabilitate, Salarizare – Direcția Economică din cadrul Municipiului Sighişoara.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

        Moiseș Florian Dan              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Direcţia Arhitect Șef;

  2 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;

  2 ex. Biroul Public Cadastru, Topometrie și Administrare Terenuri Agricole și Forestiere.

14 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 48/28.02.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


